Борис Младенов-Young
Медалът
бронзов, сребърен и златен…

chitanka.info

Медалът — бронзов, сребърен и златен,

(че даже тиквен) има две страни.

Тъй комунизмът, кой знай где запратен,

бе сплав от двете — лоши и добри.

Образованието бе безплатно,

достъпен дар за цяло общество —

от тез със скромно, до онез със знатно

и революционно потекло.

Накичихме се с титли бомбастични —

химик, аптекар, лекар, инженер…

Но със заплати, чисто символични —

безплатен сякаш бе трудът ни чер.

Осемдесет и пет мизерни лева —

скръб споменът за тях ми днес навева!!!

Сидни, Австралия — 2017 г.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.